會昌五年（845年）三月，李炎敕令唔准天下寺院建置莊園，又下令勘檢所有寺院同埋佢哋所屬僧尼、奴婢、財產嘅數目。四月，李炎下敕滅佛，規定西京長安只可以保留四座佛寺，每寺留僧十人，東京洛陽留低兩座佛寺，其餘節度使嘅首府共34州留低一間佛寺，其他刺史所屬嘅州份不得保留佛寺。其他佛寺全部摧毀，僧尼皆令還俗，所有廢寺銅鑄嘅佛像、鐘磬全部銷熔鑄錢，鐵鑄嘅交本州銷鑄為農具，史稱「會昌滅佛」。